Komisijos reglamentas (EEB) Nr. 3859/87
1987 m. gruodžio 22 d.
iš dalies keičiantis Reglamentą (EEB) Nr. 2723/87, nustatantį specialiąsias išsamias eksporto grąžinamųjų išmokų sistemos taikymo grūdams, eksportuojamiems tešlos gaminių, klasifikuojamų Bendrojo muitų tarifo pozicijoje Nr. 19.03, pavidalu, taisykles
EUROPOS BENDRIJŲ KOMISIJA,
atsižvelgdama į Europos ekonominės bendrijos steigimo sutartį,
atsižvelgdama į 1987 m. liepos 23 d. Tarybos reglamentą (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo [1], ypač į jo 15 straipsnio 1 dalies antrą pastraipą,
atsižvelgdama į 1975 m. spalio 29 d. Tarybos reglamentą (EEB) Nr. 2727/75 dėl bendro grūdų rinkos organizavimo [2], su paskutiniais pakeitimais, padarytais Reglamentu (EEB) Nr. 3808/87 [3], ypač į jo 16 straipsnio 6 dalį ir 24 straipsnį,
atsižvelgdama į 1975 m. spalio 29 d. Tarybos reglamentą (EEB) Nr. 2746/75, nustatantį bendrąsias eksporto grąžinamųjų išmokų už grūdus skyrimo taisykles ir tokių išmokų sumos nustatymo kriterijus [4], ypač į jo 8 straipsnio 2 dalies antrą pastraipą ir 3 dalį,
kadangi Komisijos reglamentu (EEB) Nr. 2730/79 [5] su paskutiniais pakeitimais, padarytais Reglamentu (EEB) Nr. 1180/87 [6], nustatytos bendrosios išsamios eksporto grąžinamųjų išmokų sistemos taikymo žemės ūkio produktams taisyklės;
kadangi Komisijos reglamentu (EEB) Nr. 2723/87 [7] nustatytos specialiosios išsamios eksporto grąžinamųjų išmokų sistemos taikymo grūdams, eksportuojamiems tešlos gaminių, klasifikuojamų Bendrojo muitų tarifo pozicijoje Nr. 19.03, pavidalu, taisyklės;
kadangi Reglamentu (EEB) Nr. 2658/87 nuo 1988 m. sausio 1 d. buvo nustatyta nauja Kombinuotoji nomenklatūra, kuri atitiks tiek Bendrojo muitų tarifo, tiek ir Bendrijos užsienio prekybos statistikos reikalavimus ir kuri pakeis 1950 m. gruodžio 15 d. Konvencijos nomenklatūrą; kadangi todėl reikia nurodyti atitinkamas tarifų pozicijas pagal Kombinuotąją nomenklatūrą;
kadangi šiame reglamente numatytos priemonės atitinka Grūdų vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamentas (EEB) Nr. 2723/87 iš dalies keičiamas taip:
1) Pavadinimas pakeičiamas taip:
"1987 m. rugsėjo 10 d. Komisijos reglamentas (EEB) Nr. 2723/87, nustatantis specialiąsias išsamias eksporto grąžinamųjų išmokų sistemos taikymo grūdams, eksportuojamiems tešlos gaminių, klasifikuojamų Kombinuotosios nomenklatūros subpozicijose 19021100 ir 190219, pavidalu, taisykles.";
2) 1 straipsnis iš dalies pakeičiamas taip:
"1 straipsnis
1. Jeigu prekės, klasifikuojamos pagal Kombinuotosios nomenklatūros subpozicijas 19021100 ir 190219, yra eksportuojamos į kitas šalis, išskyrus Jungtines Amerikos Valstijas, į specialiąją grąžinamąją išmoką, nustatytą grūdų, turinčių Kombinuotosios nomenklatūros subpozicijose 19021100 ir 190219 klasifikuojamų prekių pavidalą, eksportui į Jungtines Amerikos Valstijas, neatsižvelgiama:
- nustatant mažiausią grąžinamosios išmokos dydį, kaip apibrėžta Reglamento (EEB) Nr. 2730/79 21 straipsnyje,
- taikant Reglamento (EEB) Nr. 565/80 4 straipsnio 7 dalį ir 5 straipsnio 3 dalį.
2. Jeigu tešlos produktai, kuriems taikytinos vienos iš Sutarties 9 straipsnio 2 dalyje nurodytų aplinkybių, yra naudojami prekėms, klasifikuojamoms pagal Kombinuotosios nomenklatūros subpozicijas 19021100 ir 190219, gaminti ir tarp jų yra tam tikra dalis grūdų, kuriems taikomi laikinojo įvežimo perdirbti susitarimai, minėtųjų prekių eksportas į Jungtines Amerikos Valstijas nesuteikia teisės gauti eksporto grąžinamąją išmoką už minėtąjį produktą."
3) 2 straipsnio 1 dalis iš dalies pakeičiama taip:
"1. Eksportuojant į Jungtines Amerikos Valstijas prekes, kurios klasifikuojamos pagal Kombinuotosios nomenklatūros subpozicijas 19021100 ir 190219, kompetentingos valstybės narės, kurioje muitinė priima eksporto deklaraciją, institucijos suinteresuotų šalių prašymu išduoda "Tešlos eksporto į JAV su grąžinamąja išmoka sertifikatą", toliau - sertifikatą P 2."
2 straipsnis
Šis reglamentas įsigalioja 1988 m. sausio 1 d.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 1987 m. gruodžio 22 d.